
JUDEȚUL BISTRIȚA-NĂSĂUD

     MUNICIPIUL BISTRIȚA

H O T Ă R Â R E

privind acceptarea donaţiei imobilului-teren situat în intravilanul municipiului Bistrița, având destinația de stradă - strada Primăverii și înscrierea lui în domeniul public al Municipiului Bistrița, ca bun de uz și interes public local
Consiliul local al municipiului Bistriţa, întrunit în şedinţă ordinară în data de 26.03.2025, 


având în vedere:

Oferta de donaţie a imobilului-teren situat în intravilanul municipiului Bistrița, strada Primăverii, identificat cu numerele cadastrale 97328 și 76523, înregistrată la Primăria municipiului Bistriţa cu nr.9598/31.01.2025;

Referatul de admitere (alipire imobile) a cererii nr.75880/06.12.2024 și planul de amplasament și delimitare a imobilului eliberate de Oficiul de Cadastru și Publicitate Imobiliară Bistrița-Năsăud; 

Extras de plan cadastral de carte funciară pentru imobil număr cadastral 97328/UAT Bistrița eliberat de Oficiul de Cadastru și Publicitate Imobiliară Bistrița–Năsăud; 
Referatul de aprobare nr.22022/06.03.2025 al Primarului municipiului Bistriţa; 
Raportul comun nr.22029/06.03.2025 al Direcţiei Patrimoniu și al Direcţiei Juridice, Resurse Umane, Achiziții Publice; 

Avizul favorabil nr.66/C3/25.03.2025 al Comisiei juridice și administrație publică locală;
prevederile Hotărârii Consiliului local al municipiului Bistrița nr.67/22.04.2010 privind atribuirea denumirii unor străzi din municipiul Bistrița UTR 12 și UTR 15;
prevederile Hotărârii Consiliului local al municipiului Bistriţa nr.136/14.11.2013 privind aprobarea documentaţiei de urbanism „Actualizare Plan Urbanistic General al municipiului Bistriţa şi Regulament local de urbanism”, Beneficiar: Consiliul local al municipiului Bistriţa;

prevederile Hotărârii Consiliului local al municipiului Bistrița nr.184/31.10.2018 privind aprobarea prelungirii termenului de valabilitate a documentației de urbanism “Actualizare Plan Urbanistic General al municipiului Bistrița” și a Regulamentului local de urbanism;

prevederile Hotărârii Consiliului local al municipiului Bistrița nr.207/14.11.2023 privind aprobarea prelungirii termenului de valabilitate a documentației de urbanism “Actualizare Plan Urbanistic General al municipiului Bistrița” și a Regulamentului local de urbanism;

prevederile Ordonanţei Guvernului României nr.43/1997 privind regimul drumurilor, republicată, cu modificările şi completările ulterioare;

în conformitate cu: 
prevederile art.858, art.863 lit.c), art.1011 şi următoarele din Legea nr.287/2009 privind Codul civil, republicată, cu modificările şi completările ulterioare; 

în temeiul art.129 alin.(1), alin.(2) lit.c), lit.d), alin.(7) lit.m), alin.(14), art.139 alin.(2), art.291 alin.(3) lit.a), alin.(5) lit.b) și alin.(6) din Ordonanța de urgență a Guvernului României nr.57/2019 privind Codul Administrativ, cu modificările şi completările ulterioare,
H O T Ă R Ă Ş T E:
ART.1.(1) – Se acceptă oferta de donaţie pentru imobilul-teren în suprafață de 1.221 mp, situat în intravilanul municipiului Bistrița, având destinația de stradă - strada Primăverii, identificat cu nr. cadastral nou 97328, localizat conform planului de amplasament și delimitare a imobilului, avizat de Oficiul de Cadastru și Publicitate Imobiliară Bistrița-Năsăud cu nr.75880/06.12.2024.

           (2) – Contractul de donație se va încheia în formă autentică după obținerea extrasului de carte funciară pentru imobilul identificat cu nr. cadastral 97328 conform referatului de admitere (alipire imobile) a cererii nr.75880/06.12.2024 eliberat de Oficiul de Cadastru și Publicitate Imobiliară Bistrița-Năsăud.
ART.2.(1) – Se acceptă oferta de donație a suprafeței de 59 mp din terenul în suprafață de 610 mp, identificat în CF nr.76523 Bistrița, proprietatea domnului Candale Aurel, afectată de strada Primăverii și rezultată prin dezlipire și atribuire de număr cadastral nou, de către Oficiul de Cadastru și Publicitate Imobiliară Bistrița-Năsăud, identificată conform anexei care face parte integrantă din prezenta hotărâre.
            (2) – Contractul de donație pentru suprafața menționată la alin.(1) se va încheia în formă autentică la notar după efectuarea formalităților de dezlipire și obținere a extrasului de carte funciară liber de sarcini.
ART.3. – Imobilele-terenuri astfel dobândite se declară bunuri de uz și interes public local, având destinația de stradă – strada Primăverii și categoria de folosință ”drum”, și vor fi înscrise în proprietatea Municipiului Bistrița - domeniul public. 
ART.4. – Se aprobă alipirea celor două imobile-terenuri prevăzute la art.1 și art.2 care formează strada Primăverii, prin grija Compartimentului Cadastru din cadrul Direcției Patrimoniu.

ART.5. – Se împuterniceşte Primarul municipiului Bistriţa să semneze contractele de donaţie în formă autentică la notar.
ART.6. – Sumele necesare pentru autentificarea contractelor de donaţie și înscrierea imobilelor-terenuri în evidenţele de carte funciară în domeniul public al municipiului, se vor suporta din bugetul local al Municipiului Bistriţa. 

ART.7. – Prezenta hotărâre, constituie titlu necesar pentru înscrierea în evidențele de carte funciară a imobilelor astfel dobândite.

ART.8. – Primarul municipiului Bistriţa, prin Direcţia Patrimoniu, Direcţia Juridică, Resurse Umane, Achiziții Publice și Direcția de Infrastructură și Servicii, va aduce la îndeplinire prezenta hotărâre.
ART.9. – Prezenta hotărâre a fost adoptată de Consiliul local al municipiului Bistriţa în şedinţă ordinară, cu respectarea art.139 alin.(2) din Ordonanța de urgență a Guvernului României nr.57/2019 privind Codul administrativ, cu modificările şi completările ulterioare, respectiv cu un număr de 20 voturi “pentru”.

ART.10. – Secretarul general al municipiului, prin Compartimentul Pregătire Documente, va comunica prezenta hotărâre:

- Direcţiei Patrimoniu;

- Direcţiei Juridice, Resurse Umane, Achiziții Publice;

- Direcției de Infrastructură și Servicii;

- Primarului municipiului Bistriţa;

- Instituţiei Prefectului – Judeţul Bistriţa-Năsăud.

     PREŞEDINTE DE ŞEDINŢĂ                        CONTRASEMNEAZĂ 

